ai4bharat/Pralekha huggingface dataset:
وزارت اطلاعات ونشریات
دوردرشن اور آل انڈیا ریڈیو پر موسم کی تفصیلی خبریں
نئی دہلی، 8 مئی 2020 ۔ اب جبکہ گرمی کے موسم کے سبب درجہ حرارت میں مسلسل اضافہ ہورہا ہے، قومی عوامی نشریاتی ادارے کے طور پر دوردرشن اور آل انڈیا ریڈیو نے اپنی خبروں میں ملک بھر کے مختلف حصوں کے موسم کی تفصیلی کوریج پر اپنی توجہ مرکوز کی ہے۔
ڈی ڈی نیوز روزانہ صبح اور شام اپنے نیوز بلیٹن میں موسم سے متعلق رپورٹ پیش کرتا ہے۔ آل انڈیا ریڈیو نیوز اپنے اہم بلیٹنوں میں موسم سے متعلق سبھی اہم اَپڈیٹ دیتا رہتا ہے۔
ڈی ڈی کسان آدھا گھنٹے والے 3 تازہ موسم بلیٹن اور 5 منٹ کی مدت والے 4 تازہ موسم بلیٹن کے ساتھ ہر دن موسم پر مذکور تفصیلی پروگرام نشر کرتا ہے۔
موسم سے متعلق ان خبروں میں ملک بھر میں موسم کی صورت حال پر روشنی ڈالتے ہوئے، کشمیر سے لے کر کنیا کماری تک، گلگت سے لے کر گوہاٹی تک، بلتستان سے لے کر پورٹ بلیئر تک کے مختلف مقامات کے درجہ حرارت کو پیش کرتے ہوئے ملک کے کونے کونے سے موسم سے متعلق ہر چھوٹی بڑی تفصیلات کا احاطہ کیا جاتا ہے۔ ان خبروں میں مختلف خطوں کے کسانوں، موسمی فصلوں کی کھیتی کے لئے اپنائی اور نہیں اپنائی جانے والی باتوں کے بارے میں صلاح و مشورہ اور زرعی ماہرین کے ساتھ تفصیلی تبادلہ خیال بھی شامل ہوتا ہے۔
قومی چینلوں کے علاوہ دوردرشن اور آل انڈیا ریڈیو کے علاقائی خبر مراکز بھی متعلقہ علاقائی زبانوں میں روزانہ موسم سے متعلق تازہ ترین صورت حال نشر کرتے ہیں۔
یہ سبھی بلیٹن دوردرشن اور آل انڈیا ریڈیو کے یوٹیوب پلیٹ فارم پر بھی دستیاب ہیں۔
تازہ موسم بلیٹن درج ذیل پلیٹ فارموں پر مشترک کئے جاتے ہیں:
ڈی ڈی کسان موسم رپورٹ: https://www.youtube.com/watch?v=zwoH5iI6F0k
ڈی ڈی نیوز موسم رپورٹ: https://www.youtube.com/watch?v=SMsthz58ihI&feature=youtu.be
آل انڈیا ریڈیو کے ہر نیوز بلیٹن میں موسم کی تازہ ترین جانکاری دی جاتی ہے: https://www.youtube.com/watch?v=FIjoNfUKVCs
کانکنی کی وزارت
جموں و کشمیر میں لیتھیم ریزرو کی تلاش
کانکنی ، کوئلہ اور پارلیمانی امور کے وزیر جناب پرہلاد جوشی نے آج راجیہ سبھا میں ایک تحریری جواب میں یہ معلومات دی ہے کہ جی ایس آئی نے فیلڈ سیزن 21-2020 اور 22-2021 کے دوران جموں و کشمیر کے ریاسی ضلع کے سلال –ہیمنا علاقوں میں جی 3مرحلے کی معدنیاتی کھوج کے پروجیکٹوں کو انجام دیا اور یہ 5.9ملین ٹن کچے لیتھیم کے ہونے کا اندازہ لگایا گیا ہے اور اس سلسلے میں رپورٹ مرکز کے زیر انتظام ریاست جموں وکشمیر کی حکومت کو سونپ دی گئی ہے۔
جی ایس آئی نے لیتھیم وسائل کے شناخت کے لئے جموں و کشمیر میں مزید کھوج کی سرگرمیوں کو انجام دینے کی تجویز پیش کی ہے۔ جموں و کشمیر میں موجود لیتھیم کی تخمینہ قیمت کیا ہوسکتی ہے، اس کا اندازہ مزید تلاش کی سرگرمیوں کی تکمیل کے بعد لگایا جائے گا۔
جیولوجیکل سروے آف انڈیا  میپنگ کے ذریعے بیس لائن جیو سائنس ڈیٹا تیار کرتا ہے، جیسے ارضیاتی، جیو کیمیکل، جیو فزیکل جو منظم معدنیات کی تلاش کے لیے ممکنہ علاقے کی شناخت کے لیے پیشگی شرط ہے۔ نقشہ سازی کے اعداد و شمار کی بنیاد پر جی ایس آئی مختلف اہم معدنی اشیاء بشمول لیتھیم کے لیے منظم معدنیاتی کھوج کی سرگرمیاں انجام دیتی ہے۔
جموں و کشمیر کے حصوں میں ریاسی ضلع کے سلال-ہیمنا علاقوں میں لیتھیم کی تلاش کے عمل کو جاری رکھنے کے طورپر جی ایس آئی نے پناسا- دُگا-بل دھانن –چکر-سنگرمرگمیں لیتھیم اور متعلقہ معدنیات پر ایک اور کھوجی جی 4مرحلے کا پروگرام شروع کیا ہے۔ موجودہ فیلڈ سیزن 23-2022کے دوران ریاسی ضلع میں کھوج اور تلاش کا کام جاری ہے۔
نقشہ سازی کے ماحصل کی بنیاد پر مستقبل میں جموں و کشمیر سمیت ملک کے دیگر علاقوں میں لیتھیم سمیت مختلف معدنیاتی اشیاء پر مزید کھوج کے پروگرام شروع کئے جائیں گے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 198.60 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 7.32 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,98,60,41,995
|
|
بچی ہوئی خوراکیں
|
|
7,32,90,560
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 198.60 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 7.32 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
نوجوانوں کے امور اور کھیل کود کی وزارت
وزارت کھیل نے فیفا اور اے ایف سی سے بھارتی کلبوں کو اے ایف سی ٹورنامنٹ میں کھیلنے کی اجازت دینے کی اپیل کی
ایتھلیٹوں کے سلسلے میں اپنے پہلے ردعل کو توجہ میں رکھتے ہوئے،نوجوانوں کے امور اور کھیل کی وزارت نے بھارتی کلبوں ،گوکلم کیرالہ ایف سی اور اے ٹی کے موہن باگان کو ٹورنامنٹ میں پہلے سے طے شدہ پروگرام کے مطابق حصہ لینے کی اجازت دینے کےلئے بین الاقوامی فٹ بال فیڈریشن  اور ایشیائی فٹ بال اسوسی ایشن  دونوں سے رابطہ کیا ہے ۔
فیفا کے ذریعہ اے آئی ایف ایف کی معطلی کے اعلان سے پہلے،شری گوکلم کیرالہ ایف کی ٹیم 23 اگست کو ایران کی ایک ٹیم کے خلاف اور 26 اگست کو جنوبی ازبیکستان شہر کارشی میں میزبان ملک کی ایک ٹیم کے خلاف اپنے طے شدہ میچوں کےلئے پہلے ہی ازبیکستان پہنچ چکی تھی،جبکہ اے ٹی کے موہن باگان کی ٹیم ،7 ستمبر میں اے ایف سی کپ 2022  میں کھیلنے کےلئے تیار ہے۔
فیفا اور اے ایف سی کو بھیجے گئے اپنے ای میل میں،وزارت کھیل نے اس حقائق پر روشنی ڈالی ہے کہ جب فیفا کے ذریعہ اے آئی ایف ایف کی معطلی کا اعلان کیا گیا تھا،تو شری گوکلم کیرالہ ایف سی ٹیم پہلے سے ہی ازبیکستان میں تھی۔اس نے فیفا اور اے ایف سی سے اپیل کی ہے کہ انہیں نوجوانوں کھلاڑیوں کے حق میں ٹیم کو اے ایف سی ویمن کلب چیمپن شپ  میں کھیلنے کی اجازت دینے پر غور کرنا چاہئے۔اس دوران،وزارت نے ازبیکستان میں بھارتی سفارتخانے سے بھی رابطہ کیا ہے،تاک ٹیم کو ہر ممکن مدد مہیا کی جاسکے۔وزارت گوکلم ٹیم کے انتظام کے مسلسل رابطے میں ہے۔
ش ح ۔ا م۔
U:9334
(Visitor Counter : 70
دیہی ترقیات کی وزارت
میڈیا کے بعض حلقوں میں نریگا کے نفاذ کی غلط تصویر کشی کے سلسلے میں وزارت دیہی ترقیات کی وضاحت
ریاستوں کو فنڈ کی حقیقی ریلیز پچھلے پانچ برسوں کے دوران بجٹ تخمینہ سطح سے کہیں زیادہ ہے
عظیم پریم جی یونیورسٹی ، نیشنل کنسورٹیم آف سول سوسائٹی آرگنائزیشنز اینڈ کولوبریٹیو ریسرچ اینڈ دِس سیمینیشن کی جانب سے 13اکتوبر 2022 کو ایک رپورٹ جاری ہوئی تھی۔ جس کی بنیاد پر 14اکتوبر 2022 کو اخبارات میں متعدد رپورٹیں شائع ہوئی تھیں۔ رپورٹ عوامی ڈومین میں دستیاب نہیں ہے۔
زیادہ رپورٹوں نے کووڈ مدت کے دوران غریب خاندانوں کی مدد اور ان کی حمایت کرنے میں مہاتما گاندھی نریگا کے ذریعے ادا کئے گئے رول کی ستائش کی ہے۔حالانکہ کچھ رپورٹیں اسکیم کی فطرت کی ستائش کرنے میں ناکام رہی ہے، جس کے نتیجے میں اس کے نفاذ کی غلط تصویر کشی ہوئی ہے۔
کئی رپورٹوں میں یہ کہا گیا ہے کہ 21-2020میں تقریباً 39فیصد منریگا کارڈ ہولڈرز کو ایک دن کا کام بھی نہیں ملا۔ اس بات کی ستائش کی جانی چاہئے کہ مہاتماگاندھی قومی دیہی روزگار گارنٹی اسکیم ایک مانگ پر مبنی اسکیم ہے۔یہ مان لینا درست نہیں ہوگا کہ تمام رجسٹرڈ خاندانوں نے کام کی مانگ کی تھی۔ مہاتما گاندھی قومی دیہی روزگار گارنٹی ایکٹ دیہی علاقے میں ایک خاندان کے ذریعے کی گئی مانگ کے مطابق کم از کم 100 دنوں کی مزدوری روزگار کی گارنٹی فراہم کرتا ہے۔
گزشتہ دین سالوں کے دوران افراد کے لئے پیدا کئے گئے دنوں کی تفصیل درج ذیل ہے:
|
||
|
مالی سال 22-2021
|
|
مالی سال 21-2022
|
|
مالی سال 20-2019
|
|
افراد کے لئےپیدا کئے گئے دن 
|
|
363.33
|
|
389.09
|
|
265.35
پ
چھلے تین سالوں میں کام کے لئے مانگ اور مانگ کے خلاف کام کی پیشکش کی تفصیل یہ ہے:
|
|
مالی سال
|
|
مانگ کے خلاف کام کی پیشکش 
|
|
2019-20
|
|
99.79
|
|
2020-21
|
|
99.89
|
|
2021-22
|
|
99.55
مہاتماگاندھی نریگا کی دفع 7کے مطابق ’’اگر اسکیم کے تحت روزگار کے لئے ایک درخواست دہندہ کو روزگار کی مانگ کی درخواست کی وصولیابی کے پندرہ دنوں کے اندر یا معاملے میں روزگار کی مانگ کی تاریخ سے روزگار فراہم نہیں کیا جاتا ہے ، وہ اس دفعہ کے مطابق روزانہ بے روزگاری بھتے کا حقدار ہوگا۔ ‘‘
پچھلے تین سالوں کے دوران فی خاندان روزگار کے اوسط دنوں کی تفصیل درج ذیل ہے:
|
|
مالی سال
|
|
فی خاندان روزگار کا اوسط دن
|
|
2019-20
|
|
48.4
|
|
2020-21
|
|
51.52
|
|
2021-22
|
|
50.07
ان خاندانوں کی مجموعی تعداد جنہیں پچھلے تین سالوں کے دوران 100 دنوں کا تنخواہ روزگار پورا ہوا۔
|
|
مالی سال
|
|
100 دن کا روزگار پورا کرنے والے خاندانوں کی تعداد 
|
|
2019-20
|
|
40.60
|
|
2020-21
|
|
71.97
|
|
2021-22
|
|
59.18
یہ بھی ذکر کیا جا سکتا ہے کہ پچھلے پانچ سالوں کے دوران مہاتما گاندھی نریگا کے تحت ریاستوں ؍مرکز کے زیر انتظام ریاستوں کو درج ذیل فنڈ جاری کئے گئے ہیں۔ اس میں مرکزی سطح پر کئے گئے بعض اخراجات کی گنتی شامل نہیں ہے:
|
|
مالی سال
|
|
بی ای اخراجات
|
|
ریاستوں ؍مرکز کے زیر انتظام ریاستوں کو جاری شدہ رقم 
|
|
2018-19
|
|
61,000
|
|
62,125
|
|
2019-20
|
|
71,000
|
|
71,020
|
|
2020-21
|
|
61,500
|
|
1,09,810
|
|
2021-22
|
|
73,000
|
|
96,916
|
|
2022-23#
|
|
73,000
|
|
52,833
#اب تک جو خرچ کیا گیا
یہ دیکھا جانا چاہئے کہ ریاستوں کو حقیقی ریلیز بی ای سطح پر فراہم کی گئی رقم سے کافی زیادہ ہے۔ جب بھی اضافی فنڈ کی ضرورت ہوتی ہے، وزارت مالیات سے رقم دستیاب کرانے کی درخواست کی جاتی ہے۔ ایکٹ کے التزامات اور مرکزی سرکار کے ساتھ ساتھ ریاستی سرکاروں پر نافذ ضابطوں کے مطابق اسکیم کے مناسب نفاذ کے لئے مزدوری اور سازو سامان کی ادائیگی کے لئے پیسہ جاری کرنے کے لئے حکومت ہند عہد بند ہے۔
پیٹرولیم اور قدرتی گیس کی وزارت
او آئی ایل نے ماحول میں کاربن کو کم کرنے اور ڈگبوئی میں خراب جنگلاتی زمین کی بحالی کے لیے مفاہمت نامے پر دستخط کیے
آئل انڈیا لمیٹڈ نے 29 اپریل 2022 کو ڈگبوئی فاریسٹ ڈویژن کے تحت اپر ڈیہنگ ریزروڈ فارسٹ  میں کاربن کے اخراج کو کم کرنے اور خراب جنگلاتی زمین کی بحالی سے متعلق ایک پروجیکٹ کے لئے آسام فارسٹ ڈپارٹمنٹ کی ڈگبوئی فاریسٹ ڈویژن کے ساتھ ایک مفاہمت نامے پر دستخط کیے۔ یہ پہل او آئی ایل کے سی ایس آر پروجیکٹ وسندھرا کے تحت کی گئی ہے۔
اس مفاہمت نامے پر او آئی ایل کی جانب سے سی جی ایم ۔ایف ایچ کیو افیئرز جناب پلب برمن نے اور ڈگبوئی فاریسٹ ڈویژن کی جانب سے ڈی ایف او، جناب ٹی سی رنجتھرام نے دستخط کئے۔ اس موقع پر حکومت آسام کے ایڈیشنل چیف سکریٹری جناب روی شنکر پرساد، اور آئی ایل کے ریزیڈنٹ چیف ایگزیکٹیو جناب پرسنتا بورکاکوٹی اور او آئی ایل اور حکومت آسام کے دیگر افسران موجود تھے۔ اس پروجیکٹ کے تحت 100 ہیکٹر کے خراب جنگلاتی علاقے میں مارچ 2025 تک 250000 پودے لگاکر بحالی کا کام کیا جائے گا۔ شجرکاری کے علاوہ ایک بیمبوسیتم قائم کیا جائے گااور دیگر سرگرمیوں کے ذریعہ متبادل روزگار کے مواقع فراہم کراتے ہوئے جنگلات پر انحصار کو کم کرنے کا منصوبہ ہے۔
ش ح۔ا گ ۔ن ا۔

U-4881
(Visitor Counter : 99
وزارتِ تعلیم
تعلیم کے مرکزی وزیر اور پیٹرولیم اور قدرتی گیس واسٹیل کے مرکزی وزیر نے اڈیشہ کی سینٹرل یونیورسٹی کی تین مستقل عمارتوں کا مشترکہ طور پر سنگ بنیاد رکھا
نئی دہلی29،اگست 2020
اڈیشہ کی سینٹرل یونیورسٹی نے آج ورچوئل موڈ  سے اپنا 12واں یوم تاسیس منایا۔ اس موقع پر تعلیم کے مرکزی وزیر جناب رمیش پوکھریال نشنک اور پیٹرولیم وقدرتی گیس اور فولاد کے مرکزی وزیر جناب دھرمیندر پردھان کی جانب سے تین مستقل عمارتوں کا سنگ بنیاد رکھا گیا۔
اپنے خظاب میں جناب پوکھریال نے اس موقع پر یونیورسٹی کو مبارکباد دی۔ انہوں نے چند ہی سال کے اندر ایک ممتاز یونیورسٹی بننے پر بھی یونیورسٹی کو مبارکباد دی۔ انہوں نے اڈیشہ کی سینٹرل یونیورسٹی کی ان کوششوں کے لئے تعریف کی کہ اس نے عالمی وبا کے دوران بھروسہ پروگرام شروع کیا، جس نے کاؤنسلنگ ے ذریعے عالمی وبا پر قابو پانے میں بہت سے طلبا کی مدد کی۔ انہوں نے ہوم بیس اوپن بک امتحان کامیابی کے ساتھ کرانے کے لئے بھی یونیورسٹی کی مزید تعریف کی۔ انہوں نے ہندوستان کی پرانی عظمت کو یاد کیا جب دوسرے ملکوں سے لوگ پڑھنے کے لئے ہندوستان آتے تھے۔ اب یہ وقت ہے کہ نئی تعلیم پالیسی کے ذریعے اس طرز کی تعلیم حاصل کی جائے۔ انہوں نے یونیورسٹی کمیونٹی سے اپیل کی کہ وہ تحقیق وترقی پر زیادہ توجہ دیں۔
اپنے خطاب میں جناب دھرمیندر پردھان نے مرکزی حکومت کی مختلف اسکیموں کو اجاگر کیا، جو معاشرے کو اوپر اٹھانے میں مددگار ثابت ہوسکتی ہیں۔ انہوں نے کہا کہ اڈیشہ کی سیانٹرل یونیورسٹی جو جنوبی اڈیشہ کا ایک پریمیئر ادارہ ہے۔ اس خطے میں تعلیم کی ترقی میں اطمینان بخش کام کررہی ہے۔ البتہ انہوں نے اونچائیاں حاصل کرنے کے لئے یونیورسٹی کی طرف سے زیادہ اشتراکی کوششوں کی ضرورت پر زور دیا۔ اس میں نیشنل ریسرچ فاؤنڈیشن کے تحت سینٹر شپ پروگرام بھی شامل ہے۔ اس کے علاوہ تعلیمی، صنعتی رابطہ، قبائلی لوگوں کے بارے میں تحقیق اور ہندوستان ایروناٹکس لمیٹیڈ  اور نال کو  جیسی لوکلیٹی کی مستقل صنعتوں کے ساتھ کنسلٹینسی سروس اور بشریات کے مطالعات بھی شامل ہیں۔ انہوں نے ریاست کی واحد سینٹرل یونیورسٹی ہونے کے ناطے اس یونیورسٹی کی ہر طرح کی مدد کا یقین دلایا۔ انہوں نے طلبا سے اپیل کی کہ وہ اتم نربھر بھارت کے ٹارچ بیررس یعنی مشعل لے جانے والے بنیں۔
اڈیشہ کی سینٹرل یونیورسٹی کے وائس چانسلر پروفیسر آبی رام برہمم نے جنہوں نے اس سے پہلے یونیورسٹی کا پرچم لہرایا تھا ویونیورسٹی کے افسران اور اسٹاف کے علاوہ فیکلٹی کے ممبروں کی موجودگی میں فاؤنڈیشن ڈے پروگرام کا افتتاح کیا۔ انہوں نے یونیورسٹی کے کارناموں کو اجاگر کیا اور مستقبل کے منصوبوں کا بھی ذکر کیا۔
حکومت ہند کے پرنسپل معاشی مشیر ڈاکٹر سنجیو مانیال نے فاؤنڈیشن ڈے کا لیکچر دیا۔ انہوں نے ہندوستان میں مالا مال تعلیمی مواقع پر بات کی اور طلبا کے لئے عملی زندگی کی تعلیم کی ضرورت پر زور دیا۔
...............................................................
م ن، ح ا، ع ر
U-4909
(Visitor Counter : 94
وزیراعظم کا دفتر
وزیراعظم دوسری عالمی کووڈ ورچوئل سربراہ کانفرنس میں شرکت کی
وزیراعطم ، جناب نریندرمودی نے آج سویرے امریکہ کے صدرجوزف آر بائیڈن جو نیئر کی دعوت پردوسری عالمی کووڈ ورچوئل سربراہ کانفرنس میں شرکت کی ۔ وزیراعظم نے سربراہ کانفرنس کے افتتاحی اجلاس سے خطاب کیا۔ سربراہ کانفرنس کا موضوع ہے ، ‘عالمی وباء کی گہری تھکاوٹ سے تحفظ اورتیاریوں کو ترجیح دینا ’۔
وزیراعظم نے اس بات کو اجاگرکیا کہ بھارت نے عالمی وباء سے نمٹنے کی غرض سے عوام پرمرکوز حکمت عملی اختیارکی ہے اور اس نے اس سال کے اپنے صحت بجٹ کے لئے اب تک کی سب سے زیادہ رقم مختص کی ہے ۔ وزیراعظم نے کہاکہ بارت ، کووڈ سے بچاؤ کی غرض سے ٹیکہ کاری کی دنیا کی سب سے بڑی مہم چلارہاہے اوراس نے اپنی لگ بھگ 90فیصد بالغ آبادی اور 5کروڑسے زیادہ بچوں کے ٹیکے لگائے جاچکے ہیں ۔
وزیراعظم نے اس بات کی بھی اجاگر کی کہ عالمی برادری کے ایک ذمہ داررکن کی حیثیت سے ، بھارت کووڈ کے اثرات کو کم کرنے کی غرض سے ملک میں ہی تیار کی گئیں کم لاگت کی ٹکنالوجیز ، ویکسین اورعلاج معالجہ کو دوسرے ملکوں کو فراہم کرکے ، ایک سرگرم کردار اداکرتارہے گا۔ بھارت اپنی جینومک نگرانی کے کنسورشیئم میں توسیع کرنے کے لئے کام کررہاہے ۔ بھارت نے اپنے روایتی دیسی طریقہ علاج کا بھرپور استعمال کیاہے اوراس نے بھارت میں روایتی طریقہ علاج کے لئے ڈبلیو ایچ او کے ایک مرکز کاسنگ بنیاد رکھا ہے تاکہ یہ علم پوری دنیا کو دستیاب کرایاجاسکے ۔
وزیراعظم نے ایک زیادہ مضبوط اورزیادہ لچک دارعالمی سکیورٹی نظام تیارکرنے کے مقصد سے ڈبلیو ایچ ا و کو مستحکم بنانے اوراس میں اصلاح کرنے پرزوردیاہے ۔
اس سربراہ کانفرنس کے دیگر شرکاء میں ، اس تقریب کے شریک میزبان ، سی اے آرآئی سی اوایم کے صدرکی حیثیت سے حکومت بیلائز کے سربراہ مملکت ، افریقی یونین کے صدرکی حیثیت سے سینیغال ، جی ٹوئنٹی کے صدرکی حیثیت سے انڈونیشیا اورجی سیون کے صدرکی حیثیت سے جرمنی ۔
اقوام متحدہ کے سکریٹری جنرل ، صحت کی عالمی تنظیم ڈبلیو ایچ او کے ڈائرکٹرجنرل اور دیگراہم شخصیات نے بھی اس سربراہ کانفرنس میں شرکت کی۔
وزیراعظم نے صدرجوبائیڈن کی میزبانی میں 22ستمبر 2021 کو پہلی عالمی کووڈ ورچوئل سربراہ کانفرنس میں بھی شرکت کی تھی ۔
کانکنی کی وزارت
کانوں کی وزارت نے سائنس اور ٹیکنالوجی کے پروجیکٹوں کی تجویزیں طلب کی ہیں
نئی دہلی،22 جون، کانوں کی وزارت نے اپنے اعلان نمبر 4-14/1/2020 کے تحت تعلیمی اداروں، یونیورسٹیوں، قومی اداروں اور تحقیق وترقی کے اداروں کی طرف سے جنھیں بھارت سرکار کے سائنسی اور صنعتی تحقیق کے محکمے نے تسلیم کیا ہوا ہو، سائنس اور ٹیکنالوجی کے پروجیکٹ کی تجویزیں طلب کی ہیں۔ یہ پروجیکٹ تین سال کی مدت کے ہوں گے اور مندرجہ ذیل اہم شعبوں سے متعلق ہوں گے جن کے براہ راست اثرات معدنیاتی شعبے، نامیاتی اور کانکنی کے دیرپا پہلو اور صنعتی استعمال پر مرتب ہوتے ہیں۔
کانوں میں تحقیق کے خصوصی شعبے۔ کان کنی کے معاملے ریسرچ کے تعلق سے خصوصی شعبے مندرجہ ذیل ہیں:
1۔ انتہائی کمیاب اور کمیاب زمینی معدنیات کی تلاش
2۔ زمین اور گہرے سمندر میں معدنیات کی تلاش اور کانکنی کی نئی ٹیکنالوجی کا فروغ، تاکہ نئے معدنیات وسائل کا پتہ لگایا جاسکےاور انھیں استعمال کیا جاسکے۔
3۔ کانکنی کے طریقوں میں ریسرچ
4۔ اضافی مصنوعات کے عمل اور دریافت میں بہتر صلاحیت پیدا کرنا
5۔دھات کاری اور معدنیات کو استعمال کرنے کی تکنیکوں میں ریسرچ
6۔کانکنی کے کچرے سے اور پلانٹ ٹیننگ وغیرہ سے اچھی مصنوعات نکالنا
7۔نئے الائے اور دھاتوں سے متعلق مصنوعات کو فروغ دینا
8۔ کم لاگت اور توانائی کے کم استعمال والے پروسیسنگ نظام کو فروغ دینا
9۔اعلی معیار کے خالص مادوں کی پیداوار
10۔ کانکنی کے شعبے سے وابستہ تنظیموں کے مابین باہمی ریسرچ
سائنس اور ٹیکنالوجی  کے پروجیکٹوں پر رقمیں کانوں کی وزارت گرانٹ ان ایڈ کی شکل میں لگاتی ہے۔ اس کے لیے پروجیکٹ کی لاگت اور جائزے سے متعلق کمیٹی پروجیکٹ کی افادیت اور جائزے کا کام انجام دیتی ہے اور جن پروجیکٹوں کی سفارش کی جاتی ہے انھیں وزارت کی طرف سے تشکیل کردہ اسٹینڈنگ سائنٹفک ایڈوائزری گروپ  کی طرف سے منظوری دی جاتی ہے۔
شرائط کی تفصیلات اور متعلقہ فارم ویب سائٹ‘‘سائنس اینڈ ٹیکنالوجی’’ گائیڈ لائنس فار سپورٹس ٹو مائننگ ریسرچ کے تحت ویب سائٹwww.mines.gov.in دستیاب ہیں یا انھیں ستیا بھاما پورٹل سے ڈاؤنلوڈ کیا جاسکتا ہے۔ جسے research.mines.gov.in پر دیکھا جاسکتا ہے۔
پروجیکٹ تجویزیں 22 اگست 2020 تک ستیابھاماپورٹل  پر آن لائن پیش کی جاسکتی ہیں۔ اس پورٹل پر یوزر مینول بھی دستیاب ہے جس میں پروجیکٹ تجویز پیش کرنے کے لیے درجہ بہ درجہ اقدامات کا ذکر کیا گیا ہے۔ پروجیکٹ تجویز کی ایک سافٹ کاپی پورٹل سے پی ڈی ایف شکل میں نکال کر met4-mines[at]gov[dot]in. پر ای میل کیے جانے کی ضرورت ہے۔ جن پروجیکٹوں کو انتخاب کے لیے منتخب کیا جائے گا انھیں اپنی تجویز یا تو دہلی میں یا کسی اور شہر میں پیش کرنی ہوگی۔ اس کاپروگرام مندرجہ ذیل ہے۔
|
|
تفصیلات
|
|
تاریخ
|
|
ستیابھاما پورٹل پر رجسٹریشن کی شروعات اور پروجیکٹ کو پیش کیا جانا
|
|
22.06.2020
|
|
تجویزوصول کرنے کی آخری تاریخ
|
|
22.08.2020
|
|
تجاویز کی جانچ پڑتال
|
|
ستمبر کے دوسرے ہفتے تک
|
|
پی ای آر سی میٹنگ بلایا جانا
|
|
اکتوبر کے پہلے ہفتے تک
|
|
ایس ایس اے جی میٹنگ کا انعقاد
|
|
اکتوبر کے چوتھے ہفتے تک
گرانٹ ان ایڈ بھارت سرکار کی شرائط اور وقتاً فوقتاً کردہ ترامیم کے مطابق ہوگی۔ ادارے کے سربراہ کو چاہیے کہ وہ اس بات کو یقینی بنائیں کہ ان کا کوئی پروجیکٹ تجاویز کے سلسلے میں ایک سال سے زیادہ مدت کے لیے کانو ں کی وزارت کے زیر غور نہیں ہے۔
وزارت خزانہ
سنٹرل بیورو آف نارکوٹکس  نے مدھیہ پردیش میں 1000 کلوگرام سے زیادہ افیم ضبط کی
منشیات کی روک تھام سے متعلق کارروائی جاری رکھنے کے سلسلے میں مدھیہ پردیش کے نیمچ میں واقع سینٹرل نارکوٹکس بیورو  کے افسران نے آج ایک مخصوص خفیہ اطلاع کی بنیاد پر مدھیہ پردیش کے نیمج ضلع میں واقع سنگولی تحصیل میں پی ایس –رتن گڑھ کے ہاتھی پورہ گاوں کے باہری علاقے میں پہلے سے تعمیر دیوار اور ٹین شیڈ سے بنی ایک مشتبہ رہائش گاہ اور عارضی گودام  پر چھاپہ مارا اور کل 1083.15 کلوگرام افیم  ضبط کیا۔
اس کی اطلاع ملنے کے بعد کہ ہاتھی پورہ گاوں کا ایک شخص افیم کی غیر قانونی اسمگلنگ اور ٹرانسپورٹیشن میں شامل تھا اور اپنی رہائش گاہ اور گاوں کے باہری علاقے میں واقع پہلے سے تعمیر شدہ دیوار اور ٹین شیڈ کے ذریعہ بنائے گئے عارضی گودام  میں غیرقانونی افیم  کی سپلائی کررہا تھا، سی بی این نیمچ کے افسران کی ایک ٹیم تشکیل دی گئی اور آج صبح وہاں بھیج دیا گیا۔ اس کے بعد ٹیم نے گاوں میں مشتبہ رہائش گاہ اور عارضی گودام  پر چھاپہ مارا۔
اس کارروائی کے دوران منشیات کے اسمگلروں میں سے ایک نے 12 بور بندوق کے ساتھ انسدادی ٹیم پر حملہ کیا، لیکن سی بی این افسران نے بہت ہمت اورسوجھ بوجھ کا مظاہرہ کرتے ہوئے صورتحال کواحتیاط اور ہوشیاری کے ساتھ سنبھالا اور بعد میں اس اسمگلر کو حراست میں لے لیا گیا ۔ اس کے علاوہ سی بی این کے افسران کی مدد کے لئے آس پاس کے پولیس تھانوں سے اضافی دستے کو بھی طلب کیا گیا۔
عارضی گودام  کے چاروں اور ٹین شید کے ساتھ ساتھ چلنے والی غیرقانونی سرگرمیوں کو چھپانے کے لئے پہلے سے بنی اونچی دیوار تعمیر کی گئی تھی۔ اس چھاپہ کی کارروائی میں ایک مہندرا پک اپ گاڑی میں لدی 482.7 کلوگرام وزن کے افیم  کے 25 بیگ ضبط کئے گئے۔ وہیں اسکارپیو ایس یو وی سے 401.55 کلوگرام وزن کے افیم  کے 21 بیگ اور ہونڈئی آئی 20 کار سے 198.9 کلوگرام وزن کے افیم  کے پانچ بیگ ضبط کئے گئے۔ اس طرح کل 1083.15 کلوگرام وزن افیم کے کل 51 بیگ ضبط کئے گئے ۔بغیر لائسنس والی 12 بور کی 23 گولیاں اور 2 خالی کارتوس اور 38 قابل استعمال گولیاں اور 7.65 ملی میٹر کی ایک خالی کارتوس بھی ضبط کیا گیا ۔
عارضی گودام  سے پیسنے کی مشین  ، وزن ناپنے کی مشین اور ایئرپمپ  وغیرہ کو بھی ضبط کیا گیا ۔
3 گاڑیوں یعنی مہندرا پک اپ، مہندرا اسکارپیو اور ہنڈائی آئی 20 کے ساتھ 1083.15 کلوگرام وزن والے افیم کے 51 بیگ ضبط کئے گئے ہیں اور این ڈی پی ایس ایکٹ 1985 کی متعلقہ ضابطوں کے تحت تین لوگوں کو گرفتار کیا گیا ہے۔
وہیں، اس چھاپہ میں ضبط کی گئی بغیر لائسنس والی 12 بور گن کے ساتھ 23 زندہ راونڈ و 2 خالی کارتوس، 38 زندہ کارتوس اور 7.65 ایم ایم کے ایک خالی کارتوس کی بھی اسلحہ سے متعلق قانون کے متعلقہ ضابطوں کے تحت مجازحکام کے ذریعہ جانچ کی جائے گی۔
سی بی این نے مدھیہ پردیش پولیس کی مدد سے اس مہم کو پورا کیا۔ آگے کی جانچ جاری ہے۔
سماجی انصاف اور تفویض اختیارات کی وزارت
دیگر پسماندہ ذاتوں او بی سی ریزرویشن میں اعلی طبقے کا تصور
سماجی انصاف و تفویض اختیارات کے وزیر مملکت جناب کرشن پال گرجر نے راجیہ سبھا میں ایک تحریری جواب میں بتایا کہ دیگر پسماندہ ذاتوں او بی سی ریزرویشن میں اعلی طبقے کا تصور حکومت نے سپریم کورٹ کی ہدایت کے مطابق شروع کیا تھا۔ سپریم کورٹ نے اندرا ساہنی کیس میں اپنے فیصلے میں یہ ہدایات دی تھیں۔ حال ہی میں حکومت ہند نے 08.03.2019 کو ڈی او پی ٹی کے سابق سکریٹری جناب بی پی شرما کی قیادت میں ماہرین کی ایک کمیٹی تشکیل دی تھی، تاکہ خاص طور پر سماجی اور تعلیمی طور پر پسماندہ طبقات ایس ای بی سی میں اعلی طبقے سے متعلق معاملات کا جائزہ لیا جائے۔جن میں ابھی تک کوئی مساوات نہیں ہے۔
امید ہے کہ یہ کمیٹی اپنی رپورٹ جلد ہی کسی وقت پیش کردے گی۔
۔۔۔۔۔۔۔۔۔۔۔
م ن ۔ ا س۔ ت ع۔
U-3409
(Visitor Counter : 46
الیکٹرانکس اور اطلاعات تکنالوجی کی وزارت
ایم ای آئی ٹی وائی نے ’آئی ٹی ضابطوں‘ میں تجویز کردہ ترمیم پر شراکت داروں اور عام لوگوں سے تبصرے طلب کیے ہیں
حکومت، سوشل میڈیا اور دوسرے مفاہمتی پلیٹ فارمز پر، حقائق کی جانچ پڑتال کی غلط معلومات یا واضح طور پر غلط اور غیر درست یا گمراہ کن معلومات کے سلسلے میں، آئی ٹی قوانین میں مجوزہ ترمیم پر عوامی مشاورت کرے گی۔
شہریوں کے لیے ایک کھلےہوئے، محفوظ اور قابل اعتماد اور جوابدہ انٹرنیٹ کو یقینی بنانے کے لیے، حکومت کے عزم کی تعمیل میں، الیکٹرانکس اور معلوماتی ٹیکنالوجی کی وزارت  نے، معلومات کے اشتراک سے متعلق سوشل میڈیا اور دیگر ثالثوں کی ذمہ داریوں کے حوالے سے، جو کہ فطرت میں صریح طور پر غلط اور غیردرست گمراہ کن ہوتے ہیں، معلوماتی ٹیکنالوجی  ضابطے2021 قاعدہ 3  میں تجویز کردہ ترمیم کے سلسلے میں، شراکت داروں اور عام لوگوں سے تبصرے طلب کیے ہیں۔
قبل ازیں، وزارت نے آئی ٹی ضابطوں2021 کو نوٹیفائی کیا تھا تاکہ یہ اس بت کو یقینی بنایاجا سکے کہ سوشل میڈیا اور دیگر مفاہمتی پلیٹ فارمز، اپنے صارفین کوایسی معلومات جو صریح طور پر جھوٹی اور غلط یا فطرت میں گمراہ کن ہو، میزبانی، ڈسپلے، اپ لوڈ، ترمیم، اشاعت، ترسیل، اسٹور، اپ ڈیٹ یا شراکت کرنے کے لیے، مناسب کوششیں کرتے ہوئے احتیاط سے کام لیں گے۔ مجوزہ ترمیم کے تحت، ثالثوں کی طرف سے مناسب احتیاط میں پریس انفارمیشن بیورو کے فیکٹ چیک یونٹ  کے ذریعے جعلی یا غلط کے طور پر شناخت شدہ معلومات کو اپ لوڈ، شائع، منتقل یا شیئر کرنے کی کوششیں شامل ہوں گی۔ جو جعلی معلومات کا ازخود نوٹس لیتا ہے اور شہریوں کی طرف سے اس کے پورٹل پر یا ای میل اور واٹس ایپ کے ذریعے بھیجے گئے سوالات کے ذریعے اور صحیح معلومات کے ساتھ اس صورت می جواب دیتا ہے جب یہ حکومت سے متعلق ہو۔ اس کے علاوہ، اس میں ان معلومات کا بھی احاطہ کیا جائے گا جس کا تعلق سرکاری کاروبار سے ہے اور جس کی شناخت متعلقہ محکمے نے غلط کے طور پر کی ہے۔ قواعد میں یہ بھی بتایا گیا ہے کہ مستقبل میں حکومت کی طرف سے حقائق کی جانچ کے لیے مجاز ایجنسیوں کی فہرست میں دیگر ایجنسیوں کو بھی شامل کیا جا سکتا ہے۔
الیکٹرانکس اور معلوماتی ٹکنالوجی کے وزیر مملکت جناب راجیو چندر شیکھر نے اس سلسلے میں کہا: ’’آئی ٹی قوانین میں ترامیم کا مسودہ ایک کھلے، محفوظ اور قابل بھروسہ اور جوابدہ انٹرنیٹ کے لیے ہماری وابستگی کے مطابق ہے۔ ہم نے شراکت داروں کے ساتھ مشاورت کے لیے ترامیم بھیجی ہیں۔ جیسا کہ حکومت کی طرف سے احتیاط کے ساتھ عمل کیا جاتا ہے، ان ترامیم کو کھلی مشاورت کے ذریعے بھی پیش کیا جائے گا - ان ترامیم پر غور کرنے، بحث کرنے اور ان پر غور و فکر کرنے کے لیے یا اس طرح کے کسی دوسرے موثر ذرائع کے ذریعے ہم سرکاری/غیر سرکاری اکائیوں کے ذریعے انٹرنیٹ پر پھیلائی جانے والی غلط معلومات/ واضح طور پر غیر درست معلومات کو روک سکتے ہیں‘‘۔
وزارت نے اس سے قبل آن لائن گیمنگ کے سلسلے میں مذکورہ قواعد میں تجویز کردہ ترامیم پر عوامی مشاورت شروع کی تھی، جس کی آخری تاریخ 17 جنوری 2023 تھی۔ اب اس کی آخری تاریخ میں توسیع کرکے اسے25 جنوری 2023 تک بڑھا دیا گیا ہے۔
وزارت 24 جنوری 2023 کو شراکت داروں کے ساتھ آئی ٹی ضابطوں کے ضابطہ 3 میں مجوزہ ترمیم پر بھی مشاورت کرے گی۔
مذکورہ دونوں ترامیم پر تبصرے اور تجاویز بھی، 25 جنوری 2023 تک عوام سے طلب کی جاتی ہیں اور انہیں مائی گئو پلیٹ فارم کے ذریعے پیش کیا جا سکتا ہے:
https://innovateindia.mygov.in/online-gaming-rules/